Document ID: /roh_data/filtered/fineweb-2-filterrobots_roh.jsonl.gz/39611

Purim è ebraic e vul di tant sco sort, destin. Ma purim vul er dir casualitad perquai ch’en l’imperi persian avessan tuts gidieus duì vegnir mazzads en in di. E purim è quai di da festa che celebrescha che quai n’è betg succedì.
Purim vegn festivà en il rom da la famiglia dentant er cun amis.
Il spezial è che cartentas e cartents s’entaupan en la sinagoga decorada e blers vegnan costumads sco quai ch’ins enconuscha dal tschaiver.
Igl è ina festa legra, legraivla, cun bler da mangiar e da baiver.
Il past da festa è in dals duairs da quella festa, sco er ch’i vegn fatg regals e donaziuns. In ulteriur duair è dad ir en la sinagoga e tadlar il cudesch Esther. Ester ch’era la dunna dal retg dals persians e ch’ha gidà da spendrar ils gidieus.
Purim vegn quest onn festivà ils 25 e 26 da favrer.
L’ura da religiun è ina oasa da tempra religius-meditativa cun novitads or dal mund da las religiuns, predi/meditaziun e dapli.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.